b'\n_START_ARTICLE_\nAkmens anglis\n_START_SECTION_\nAkmens anglies formavimasis\n_START_PARAGRAPH_\nAkmens anglis formuojasi i\xc5\xa1 augal\xc5\xb3 liekan\xc5\xb3, kurios buvo sutankintos, sukietintos, chemi\xc5\xa1kai apdorotos d\xc4\x97l sl\xc4\x97gio, ir temperat\xc5\xabros ji metamorfizuojasi._NEWLINE_Akmens anglis formavosi i\xc5\xa1 pelk\xc4\x97s ekosistemos organizm\xc5\xb3. Kai pelk\xc4\x97s augalai \xc5\xbe\xc5\xabsta, j\xc5\xb3 biomas\xc4\x97 kaupiasi, yra anaerobin\xc4\x97se (\xc5\xbeemo deguonies lygio) s\xc4\x85lygose, suformuodama durpes. Durpi\xc5\xb3 sluoksnis grimsta \xc5\xbeemyn, d\xc4\x97l kar\xc5\xa1\xc4\x8dio ir sl\xc4\x97gio virsdamos lignitu arba rudosiomis anglimis. O didelis kar\xc5\xa1tis ir sl\xc4\x97gis lignit\xc4\x85 paver\xc4\x8dia mink\xc5\xa1tosiomis bitumin\xc4\x97mis anglimis ir antracitu.\n_START_SECTION_\nPrie\xc5\xa1istor\xc4\x97\n_START_PARAGRAPH_\nManoma kad akmens anglis naudota Kinijoje prie\xc5\xa1 3000 m., o Romos imperijoje anglimi k\xc5\xabrentos krosnys metalams lydyti. Jungtin\xc4\x97je Karalyst\xc4\x97je akmens anglis prad\xc4\x97ta naudota jau XII a._NEWLINE_Akmens anglies gavyba labiausiai prad\xc4\x97jo spart\xc4\x97ti i\xc5\xa1radus garo katil\xc4\x85.\n_START_SECTION_\nEnergetika\n_START_PARAGRAPH_\nNuo XIX a. pabaigos iki XX a. septinto de\xc5\xa1imtme\xc4\x8dio akmens anglis buvo pagrindinis pirminis energijos \xc5\xa1altinis pasaulyje._NEWLINE_Akmens anglis naudojama \xc5\xa1ilumai gaminti. Kasmet sudeginama apie 5000 mln. ton\xc5\xb3 anglies. 75 procentai \xc5\xa1io akmens anglies kiekio suvartojama elektros gamybai. Kinija ir Indija suvartoja 1700 mln. ton\xc5\xb3 anglies, ta\xc4\x8diau augant \xc5\xa1i\xc5\xb3 \xc5\xa1ali\xc5\xb3 ekonomikai greitu laiku \xc5\xa1is kiekis gali i\xc5\xa1augti dvigubai._NEWLINE_Kai akmens anglis naudojama elektros gamybai, ji susmulkinama ir sudeginama. Gauta \xc5\xa1iluma naudojama vandens gar\xc5\xb3 gamyboje, o pastarieji suka elektros generatorius. Tokia technologija naudojama pagaminti 40\xc2\xa0% pasaulyje suvartojamos elektros energijos._NEWLINE_Akmens anglis naudojama degi\xc5\xb3j\xc5\xb3 duj\xc5\xb3 gamybai. \xc5\xa0iuo metu taip pagamintas dujas pakeit\xc4\x97 gamtin\xc4\x97s dujos, ta\xc4\x8diau Piet\xc5\xb3 Afrikoje dar vis naudojama \xc5\xa1i technologija._NEWLINE_I\xc5\xa1 akmens anglies galima gaminti benzin\xc4\x85, dyzelin\xc4\x85, metanol\xc4\xaf ir kitus organinius junginius.'